SET ปิดลบ 7 จุด ตาม “ดาวน์ฟิวเจอส์” ร่วง 200 จุด นลท.จับตาความชัดเจนสงครามการค้าใกล้ชิด
SET ปิดลบ 7 จุด ตาม "ดาวน์ฟิวเจอส์" ร่วง 200 จุด นลท.จับตาความชัดเจนสงครามการค้าใกล้ชิด โดยดัชนีปิดตลาดวันนี้ ที่ระดับ 1,646.80 จุด ลบ 7.21 จุด หรือ 0.44% มูลค่าการซื้อขาย 4.5 หมื่นล้านบาท
SET ปิดลบ 7 จุด ตาม "ดาวน์ฟิวเจอส์" ร่วง 200 จุด จับตาความชัดเจนสงครามการค้าใกล้ชิด โดยดัชนีปิดที่ระดับ 1,646.80 จุด ลบ 7.21 จุด มูลค่าซื้อขาย 4.5 หมื่นลบ.
9 พ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,646.80 จุด ลบ 7.21 จุด หรือ 0.44% มูลค่าการซื้อขาย 4.5 หมื่นล้านบาท
10 หุ้นกดดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยวันนี้แม้ว่าจะปรับตัวลงแต่ยังดูแข็งแกร่งกว่าตลาดหุ้นในภูมิภาคเอเชียที่ติดลบเฉลี่ยกว่า 1% เช่นเดียวกับตลาดในนยุโรปที่เทรดบ่ายนี้ก็ปรับตัวลงราว 1% เหมือนกับดาวโจนส์ฟิวเจอร์สที่ปรับตัวลงในช่วงบ่ายนี้ไปถึง 200 จุด หลังจากที่การเจรจาการค้าระหว่างสหรัฐฯ และจีนส่อแววว่าจะไม่จบดีล และวิตกเรื่องที่ประธานาธิบดีสหรัฐฯ นายโดนัลด์ ทรัมป์ ขู่จะปรับขึ้นภาษีนำเข้าสินค้าจากจีนจาก 10% เป็น 25% ในวันศุกร์นี้ หากการเจรจายังไม่สามารถตกลงกันได้ ดังนั้น คงจะต้องรอดูความชัดเจนต่อไป โดยเฉพาะจีนต้องติดตามดูว่าจะมีการตอบโต้หรือไม่
สำหรับตลาดบ้านเราที่ดูแข็งแกร่งกว่าตลาดต่างประเทศ น่าจะเป็นผลจากจากปัจจัยการเมืองในประเทศ หลังมีความชัดเจนเรื่องสมาชิกสภาผู้แทนราษฎร (ส.ส.) ในระบบบัญชีรายชื่อ (ปาร์ตี้ลิสต์) ทำให้เป็นปัจจัยบวกต่อตลาดฯ ส่งผลให้การจัดตั้งรัฐบาลสามารถเดินหน้าต่อไปได้
แนวโน้มการลงทุนในวันพรุ่งนี้ (10 พ.ค.) คาดตลาดฯคงจะแกว่งตัวในลักษณะยังไม่รีบปรับขึ้น ในช่วงรอความชัดเจนการเจรจาการค้าระหว่างสหรัฐฯ และจีน อีกทั้งยังต้องติดตามการทยอยประกาศผลประกอบการของบริษัทจดทะเบียนด้วย
พร้อมให้แนวรับ 1,630 จุด ส่วนแนวต้าน 1,655 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,126,140.18 ล้านบาท ปิดที่ 47.50 บาท ลดลง 0.50 บาท
BDMS มูลค่าการซื้อขาย 1,673,265.52 ล้านบาท ปิดที่ 24.70 บาท ลดลง 0.55 บาท
PTTEP มูลค่าการซื้อขาย 1,664,646.05 ล้านบาท ปิดที่ 128.00 บาท ลดลง 1.00 บาท
PTTGC มูลค่าการซื้อขาย 1,313,874.05 ล้านบาท ปิดที่ 66.50 บาท ลดลง 0.75 บาท
EA มูลค่าการซื้อขาย 1,311,468.80 ล้านบาท ปิดที่ 54.25 บาท เพิ่มขึ้น 0.25 บาท
 
ตลาดหุ้นเอเชีย
